title: Komission täytäntöönpanoasetus (EU) 2021/898, annettu 28 päivänä toukokuuta 2021, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Salată cu icre de știucă de Tulcea” (SMM))

text:
                  4.6.2021

                  FI

                  Euroopan unionin virallinen lehti

                  L 197/67

         KOMISSION TÄYTÄNTÖÖNPANOASETUS (EU) 2021/898,
         annettu 28 päivänä toukokuuta 2021,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Salată cu icre de știucă de Tulcea” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Romanian hakemus nimityksen ”Salată cu icre de știucă de Tulcea” rekisteröimiseksi julkaistiin Euroopan unionin virallisessa lehdessä asetuksen (EU) N:o 1151/2012 50 artiklan 2 kohdan a alakohdan mukaisesti (2).

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Salată cu icre de știucă de Tulcea” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Salată cu icre de știucă de Tulcea” (SMM).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.7 ”Tuoreet kalat, nilviäiset ja äyriäiset sekä niistä valmistetut tuotteet” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä toukokuuta 2021.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  EUVL C 39, 4.2.2021, s. 26.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2021/900, annettu 3 päivänä kesäkuuta 2021, uuselintarvikkeen ”galakto-oligosakkaridi” käyttöedellytysten muutoksen hyväksymisestä Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)

text:
                  4.6.2021

                  FI

                  Euroopan unionin virallinen lehti

                  L 197/71

         KOMISSION TÄYTÄNTÖÖNPANOASETUS (EU) 2021/900,
         annettu 3 päivänä kesäkuuta 2021,
         uuselintarvikkeen ”galakto-oligosakkaridi” käyttöedellytysten muutoksen hyväksymisestä Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.

                     (2)

                     Asetuksen (EU) 2015/2283 8 artiklan nojalla annettiin komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista.

                     (3)

                     Yritys Yakult Pharmaceutical Industry Co., Ltd ilmoitti 20 päivänä tammikuuta 2014 komissiolle Euroopan parlamentin ja neuvoston asetuksen (EY) N:o 258/97 (3) 5 artiklan nojalla aikomuksestaan saattaa markkinoille ”galakto-oligosakkaridi” uuselintarvikkeena käytettäväksi erinäisissä elintarvikkeissa, mukaan luettuna äidinmaidonkorvikkeet ja vieroitusvalmisteet sellaisina kuin ne ovat määriteltyinä Euroopan parlamentin ja neuvoston asetuksessa (EU) N:o 609/2013 (4). Tämän johdosta galakto-oligosakkaridi sisällytettiin unionin uuselintarvikeluetteloon.

                     (4)

                     Yritys Yakult Pharmaceutical Industry Co., Ltd., jäljempänä ’hakija’, esitti 3 päivänä maaliskuuta 2020 komissiolle asetuksen (EU) 2015/2283 10 artiklan 1 kohdan nojalla hakemuksen uuselintarvikkeen ”galakto-oligosakkaridi” käyttöedellytysten muuttamiseksi. Hakija pyysi uuselintarvikkeen galakto-oligosakkaridi enimmäismäärän korottamista ravintolisissä tasosta 0,333 kg galakto-oligosakkaridia / kg ravintolisää (33,3 %) tasoon 0,450 kg galakto-oligosakkaridia / kg ravintolisää (45,0 %) väestölle yleisesti. Hakumenettelyn aikana hakija suostui jättämään imeväiset ja pikkulapset pyynnön ulkopuolelle.

                     (5)

                     Komissio kuuli Euroopan elintarviketurvallisuusviranomaista, jäljempänä ’elintarviketurvallisuusviranomainen’, 18 päivänä kesäkuuta 2020 asetuksen (EU) 2015/2283 10 artiklan 3 kohdan mukaisesti ja pyysi sitä arvioimaan galakto-oligosakkaridin käyttöä uuselintarvikkeena koskevien käyttöedellytysten muutosta ja antamaan tieteellisen lausunnon.

                     (6)

                     Elintarviketurvallisuusviranomainen antoi 17 päivänä joulukuuta 2020 tieteellisen lausuntonsa galakto-oligosakkaridien käyttöä elintarvikkeiden uutena ainesosana ravintolisissä koskevien käyttöedellytysten muutoksen turvallisuudesta asetuksen (EU) 2015/2283 nojalla (5). Lausunto on asetuksen (EU) 2015/2283 11 artiklan vaatimusten mukainen.

                     (7)

                     Elintarviketurvallisuusviranomainen esitti lausunnossaan päätelmänä, että galakto-oligosakkaridin käyttöä uuselintarvikkeena ravintolisissä koskeva enimmäismäärän ehdotettu korotus on turvallinen ehdotettujen käyttöedellytysten muutosten mukaisesti.

                     (8)

                     Elintarviketurvallisuusviranomaisen lausunto antaa riittävät perusteet vahvistaa, että galakto-oligosakkaridi täyttää ehdotettujen käyttöedellytysten mukaisesti asetuksen (EU) 2015/2283 12 artiklan 1 kohdan vaatimukset koko väestön keskuudessa imeväiset ja pikkulapset pois lukien.

                     (9)

                     Sen vuoksi täytäntöönpanoasetuksen (EU) 2017/2470 liitettä olisi muutettava.

                     (10)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Muutetaan asetuksen (EU) 2015/2283 6 artiklassa säädetyssä unionin luettelossa hyväksytyistä uuselintarvikkeista ja täytäntöönpanoasetuksen (EU) 2017/2470 liitteessä olevaa uuselintarviketta ”galakto-oligosakkaridi” koskeva kohta tämän asetuksen liitteessä esitetyllä tavalla.

               2.   Edellä olevassa 1 kohdassa tarkoitettuun kohtaan unionin luettelossa sisällytetään tämän asetuksen liitteessä vahvistetut käyttöedellytykset ja merkintävaatimukset.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä kesäkuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (3)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

            (4)  Euroopan parlamentin ja neuvoston asetus (EU) 609/2013, annettu 12 päivänä kesäkuuta 2013, imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavalionkorvikkeista ja neuvoston direktiivin 92/52/ETY, komission direktiivien 96/8/EY, 1999/21/EY, 2006/125/EY ja 2006/141/EY, Euroopan parlamentin ja neuvoston direktiivin 2009/39/EY sekä komission asetusten (EY) N:o 41/2009 ja (EY) N:o 953/2009 kumoamisesta (EUVL L 181, 29.6.2013, s. 35).

            (5)  EFSA Journal 2021;19(1):6384.

            LIITE
            Korvataan täytäntöönpanoasetuksen (EU) 2017/2470 liitteessä olevassa taulukossa 1 (Hyväksytyt uuselintarvikkeet) oleva uuselintarviketta ”Galakto-oligosakkaridi” koskeva kohta seuraavasti:

                              Hyväksytty uuselintarvike

                              Uuselintarvikkeen käyttöedellytykset

                              Merkintöjä koskevat lisävaatimukset

                              Muut vaatimukset

                           ”Galakto-oligosakkaridi

                                 Määritelty elintarvikeluokka

                                 Enimmäismäärät (ilmaistuna kg galakto-oligosakkaridia / kg lopputuotetta)

                           Ravintolisät sellaisina kuin ne on määritelty direktiivissä 2002/46/EY

                           0,333

                           Ravintolisät sellaisina kuin ne on määritelty direktiivissä 2002/46/EY, lukuun ottamatta imeväisiä ja pikkulapsia

                           0,450 (vastaa 5,4 g galakto-oligosakkaridia / annos; enintään 3 annosta / päivä ja enintään 16,2 g / päivä)

                           Maito

                           0,020

                           Maitojuomat

                           0,030

                           Ateriankorvikkeet painonhallintaan (juomana)

                           0,020

                           Maitotuotteita jäljittelevät juomat

                           0,020

                           Jogurtti

                           0,033

                           Maitotuotepohjaiset jälkiruoat

                           0,043

                           Jäädytetyt maitotuotteista valmistetut jälkiruoat

                           0,043

                           Hedelmäjuomat ja energiajuomat

                           0,021

                           Imeväisten ateriankorvikejuomat

                           0,012

                           Vauvojen mehut

                           0,025

                           Vauvojen jogurttijuomat

                           0,024

                           Vauvojen jälkiruoat

                           0,027

                           Vauvojen välipalat

                           0,143

                           Vauvojen viljavalmisteet

                           0,027

                           Juomat, jotka on tarkoitettu korvaamaan erittäin voimakkaan lihasponnistuksen aiheuttamaa kulutusta, erityisesti urheilijoilla

                           0,013

                           Mehut

                           0,021

                           Hedelmäpiirakan täytteet

                           0,059

                           Hedelmävalmisteet

                           0,125

                           Patukat

                           0,125

                           Viljatuotteet

                           0,125

                           Äidinmaidonkorvikkeet ja vieroitusvalmisteet sellaisina kuin ne on määritelty asetuksessa (EU) N:o 609/2013

                           0,008”


title: Komission täytäntöönpanoasetus (EU) 2021/901, annettu 3 päivänä kesäkuuta 2021, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta annetun täytäntöönpanoasetuksen (EU) 2019/2072 ruotsinkielisen toisinnon oikaisemisesta

text:
                  4.6.2021

                  FI

                  Euroopan unionin virallinen lehti

                  L 197/75

         KOMISSION TÄYTÄNTÖÖNPANOASETUS (EU) 2021/901,
         annettu 3 päivänä kesäkuuta 2021,
         Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta annetun täytäntöönpanoasetuksen (EU) 2019/2072 ruotsinkielisen toisinnon oikaisemisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 41 artiklan 2 kohdan ja 72 artiklan 1 kohdan,
         sekä katsoo seuraavaa:

                     (1)

                     Komission täytäntöönpanoasetuksen (EU) 2019/2072 (2) ruotsinkielisessä toisinnossa on virheitä liitteessä VII olevissa 65 ja 68 kohdassa siltä osin kuin on kyse edellytyksistä, joiden on täytyttävä tiettyjen kasvien tai kasvituotteiden tuomiseksi unionin alueelle, ja liitteessä XI olevan A osan 12 kohdassa siltä osin kuin on kyse kasvin ilmoittamisesta.

                     (2)

                     Sen vuoksi täytäntöönpanoasetuksen (EU) 2019/2072 ruotsinkielinen toisinto olisi oikaistava. Oikaisu ei vaikuta muihin kielitoisintoihin.

                     (3)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               (ei koske suomenkielistä toisintoa)

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä kesäkuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 317, 23.11.2016, s. 4.

            (2)  Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).